|  |  |  |
| --- | --- | --- |
|  | | |
|  | ***ส่วนนโยบายพัฒนาตลาดทุน สำนักนโยบายการออมและการลงทุน*** | |
| ***สำนักงานเศรษฐกิจการคลัง*** | |
| ***โทร. 02273-9020 ต่อ 3648 โทรสาร 0-2273-9987*** | |
|  | |  |
| ณ. 15 ม.ค. 2559 มีบริษัทจดทะเบียนใน SET จำนวน 518 บริษัทและมี  หลักทรัพย์จดทะเบียนจำนวน 1,659 หลักทรัพย์ ส่วนบริษัทจดทะเบียนใน  MAI มีจำนวน 122 บริษัท และมีหลักทรัพย์จดทะเบียนจำนวน 166 หลักทรัพย์ | | **สรุปภาวะการซื้อขายหลักทรัพย์ (11 - 15 ม.ค. 59)** |
| ภาวะการซื้อขายหลักทรัพย์ในสัปดาห์ที่ผ่านมา (11 – 15 ม.ค. 59)   * ดัชนีราคาตลาดหลักทรัพย์ปิดตลาดที่ 1,245.85 จุด เพิ่มขึ้น 1.67 จุด คิดเป็น 0.13% เมื่อเทียบกับสัปดาห์ก่อน (8 - 11 ม.ค. 59) ปิดที่ระดับ   1,244.18 จุด มูลค่าการซื้อขายหลักทรัพย์ตลอดสัปดาห์อยู่ที่ 234,671.01  ล้านบาท เฉลี่ยต่อวัน อยู่ที่ 46,934.20 ล้านบาท โดยมูลค่าการซื้อขายสูงสุด อยู่ที่ระดับ 59,258.13 ล้านบาท เมื่อวันที่ 13 ม.ค. 2559 และต่ำสุดอยู่ที่ระดับ 36,577.37 ล้านบาท เมื่อวันที่ 11 ม.ค. 2559 ในสัปดาห์นี้มีวันทำการ 5 วัน   * นักลงทุนสถาบัน และบัญชีบริษัทหลักทรัพย์ ซื้อสุทธิ 4,817.95 และ221.63 ล้านบาท ตามลำดับ นักลงทุนรายย่อย และนักลงทุนต่างประเทศ ขายสุทธิ 3,714.36 และ 1,325.22 ล้านบาท ตามลำดับ * สำหรับดัชนีตลาดหลักทรัพย์ MAI ปิดตลาดที่ 501.08 จุด ลดลง   4.65 จุด คิดเป็น 0.92% เมื่อเทียบกับสัปดาห์ก่อน (8 - 11 ม.ค. 59) ปิดที่ระดับ 505.73 จุด มูลค่าการซื้อขายหลักทรัพย์ตลอดสัปดาห์อยู่ที่ 6,398.60 ล้านบาท เฉลี่ยต่อวันอยู่ที่ 1,279.72 ล้านบาท   * สำหรับในช่วงสัปดาห์ที่ผ่านมาตลาดหุ้นสหรัฐฯ ปรับตัวในแดนบวก เนื่องจากได้ปัจจัยสนับสนุนจากราคาน้ำมัน ทำให้หุ้นกลุ่มพลังงานปรับตัวขึ้น ตามด้วยหุ้นกลุ่มธนาคารที่ได้รับปัจจัยบวกจากผลประกอบการของ JPM ที่สดใส รวมทั้งข่าวที่ธนาคารกลางจีนได้เข้าแทรกแซงตลาดออฟชอร์เพื่อรักษาเสถียรภาพสกุลเงินหยวน แต่นักลงทุนยังมีความกังวลต่อเศรษฐกิจโลกที่อาจชะลอตัว ด้านตลาดหุ้นยุโรปปรับตัวในแดนลบจากความกังวลต่อเศรษฐกิจโลก และความไม่แน่นอนของมาตรการกระตุ้นเศรษฐกิจ หลังคณะกรรมการECB มีความเห็นที่ไม่สอดคล้องกัน ตลาดหุ้นเอเชียปรับตัวในแดนบวกจากบรรยากาศการลงทุนที่เป็นบวกมากขึ้น และตามทิศทางของตลาดหุ้นสหรัฐฯ หลังราคาน้ำมันกลับมาปรับตัวขึ้น **ด้านภาวะตลาดหุ้นไทย** ในสัปดาห์นี้ ดัชนีตลาดหุ้นไทยแกว่งตัวย้อนลบตามตลาดหุ้นเพื่อนบ้าน จากความกังวลเกี่ยวกับแนวโน้มการชะลอตัวของภาวะเศรษฐกิจโลก และแรงกดดันจากร่วงลงของราคาน้ำมันดิบในตลาดโลกหลังจากมีข่าวการเพิ่มปริมาณการผลิตน้ำมันของอิหร่าน ซึ่งส่งผลให้อุปทานน้ำมันในตลาดโลกสูงขึ้น รวมทั้งแนวโน้มความต้องการพลังงานของจีนซบเซาลง ทําให้คาดว่า SET จะมีการแกว่างตัวผันผวนและอ่อนตัวเป็นระยะ แต่ยังมีโอกาสลุ้นรีบาวด์ขึ้นใหม่ได้จากแรงซื้อเก็งกำไรที่เข้ามาช่วยหนุนตลาด เพราะราคาหุ้นหลายตัวต่ำกว่าพื้นฐานค่อนข้างมาก * สำหรับแนวโน้มในสัปดาห์นี้ (18 – 22 ม.ค. 59) ปัจจัยภายในที่ต้องติดตาม ได้แก่ กลุ่มะนาคารประกาศผลประกอบการ ปี 2015 ยอดขายรถและดุลการค้า เดือน ธ.ค. สำหรับปัจจัยภายนอก ได้แก่ **GDP ไตรมาส 4 ปี 2015 และ** Industrial Production **เดือน ธ.ค. ของจีน อัตราเงินเฟ้อ เดือน ธ.ค. ของยูโรโซนและสหรัฐฯ ดัชนีความเชื่อมั่น เดือน ม.ค.** |